Guaraní (Spriak)
Guaraní [] (aanj nööm: avañe’ẽ) as en spriak, diar uun Paraguay, uun't nuurduastelk Argentiinien, dialen faan Boliiwien an uun't süüdwaastelk Brasiilien snaaket woort. Hat hiart tu a Tupí-Guaraní spriaken.

At jaft wel son sjauer bit fiiw miljoon spreegern, diartu kem noch aal högen, ferlicht tau miljoonen, diar't tumanst ferstun kön. Det spriak lewet fööraal uun Paraguay.

Wi kään enkelt wurden, diar faan't Guaraní ufkem: Jaguar, Jaguarundi, Taapiir, Ananas, Maniok, Marakuja, Nandu of Piranja.

Spriakwiisen of Warianten 
 Chiriguano/Guarayo-Guaraní [gui] (50.000 spreegern, miast uun Boliiwien)
 Mbyá-Guaraní [gun] (16.000 spreegern, miast uun Paraguay)
 Simba-Guaraní [gnw] (uun Boliiwien, 7.000 spreegern)
 Aché of Guayaqui [guq] (1.500 uun Paraguay)
 Chiripá of Ñandeva [ndh] (7.000 uun Paraguay, 5.000 uun Brasiilien)
 Kaiwá [kgk] (15.000 uun Brasiilien)
 Xetá [xet] (uun Brasiilien, enkelt spreegern)

Luke uk diar 

Tupí spriaken